In ’n nuwe hotel in Amerika is hoe jy voel – of hoe jy graag wíl voel – een van die vrae wat jy moet beantwoord voordat jy ’n kamer bespreek. Dis nou benewens jou keuse uit die grootte van die kamer.
Die hotel skryf op sy webwerf hy is “die eerste hotel ter wêreld waar gaste hul luukse verblyf kan bespreek nie net volgens die soort vertrek nie, maar ook volgens die emosie van kleur”.